sagorsarker/bangla-wikipedia huggingface dataset:
ইসমাইল ইবনে শরীফ

মাওলায়ে ইসমাইল ইবনে শরীফ () () (১৬৩৪? বা ১৬৪৫?-১৭২৭, রাজত্বকাল ১৬৭২-১৭২৭) ছিলেন মরক্কোর আলাউই বংশের প্রথম দ্বিতীয় শাসক। অন্যান্য বংশের মতোই ইসমাইলও নিজেকে মুহাম্মাদের বংশধর হিসেবে দাবি করেছেন। তার দাবি অনুসারে তিনি মুহাম্মাদের নাতি হাসান ইবনে আলির বংশধর। এছাড়া ইসমাইলের নিজের দেশে তিনি ‘যুদ্ধবাজ রাজা’ নামে পরিচিত।
ইসমাইল সিংহাসনের আরোহণ করেন তার সৎ ভাই আল-রশিদের মৃত্যুর পর। তিনি তার ঘোড়া থেকে পড়ে মারা যান। ইসমাইলের অভিষেক ঘটে মাত্র ছাব্বিশ বছর বয়সে। তখন তার দেশ বিভিন্ন উপজাতির মধ্যে যুদ্ধ, অন্তর্কোন্দল, ও রাজত্বের দখল সংক্রান্ত প্রতিকূলতায় পর্যদুস্ত। তার শাসন কাল ছিলো ১৬৭২ থেকে ১৭২৭ পর্যন্ত। ইসমাইলকে বলা হয় পৃথিবীর এখন পর্যন্ত সবচেয়ে বেশি সন্তানের পিতা। তিনি ৫২৫ পুত্র ৩৪২ কন্যাসহ মোট ৮৬৭ জন সন্তানের জন্ম দিয়েছিলেন। মেকনেস নামের যে রাজধানী শহরটি তিনি তৈরি করেছিলেন, তাকে তার মাত্রাতিরিক্ত অপচয়ের কারণ মরক্কোর ভার্সেইলি বলে অভিহিত করা হতো। এই শহর তৈরিতে ব্যবহৃত কিছু পাথর প্রাচীন রোমান ধ্বংসাবশেষ থেকে লুট করে আনা হয়েছিলো। মৌলে ইসমাইলের সময়কালেই মরক্কোর রাজধানী শহর ফেজ থেকে মেকেনেসে স্থানান্তর করা হয়।
গোর্খা

গোর্খা (নেপালি: गोर्खाली) নেপাল ও উত্তর ভারতের একটি জাতিগোষ্ঠী। গোর্খা নামটির উৎপত্তি অষ্টম শতাব্দীর হিন্দু যোদ্ধা-সন্ত গুরু গোরক্ষনাথের নাম থেকে। তার শিষ্য বাপ্পা রাওয়াল (জন্মগত নাম যুবরাজ কালভোজ বা যুবরাজ শালিয়াধীশ) রাজপুতানার (রাজস্থান) মেবার রাজবংশের প্রতিষ্ঠাতা। বাপ্পা রাওয়ালের পরবর্তী উত্তরাধিকারগণ আরও পূর্বে চলে এসে গোর্খা বংশের প্রতিষ্ঠা করেন। গোর্খা বংশ পরে নেপাল রাজ্যের প্রতিষ্ঠা করেছিল। আধুনিক নেপালের ৭৫টি জেলার মধ্যে অন্যতম হল গোর্খা জেলা।
ভারতীয় সেনাবাহিনীর গোর্খা রেজিমেন্ট ও ব্রিটিশ সেনাবাহিনীর ব্রিগেড অফ গুর্খায় গোর্খারা তাদের সাহসিকতা এবং শক্তিমত্তার ইতিহাসের জন্য সুপ্রসিদ্ধ। ব্রিটিশ আধিকারিকেরা গোর্খাদের "মার্শাল রেস" বা যোদ্ধা-জাতির মর্যাদা প্রদান করে। ব্রিটিশ ভারতে যুদ্ধপ্রিয়, আগ্রাসী মনোভাবাপন্ন, সাহসী, অনুগত, সুশৃঙ্খল, শক্তিমান ও কর্মঠ জাতিগুলিকে "মার্শাল রেস"-এর মর্যাদা দেওয়া হত। ব্রিটিশ ভারতীয় সেনাবাহিনীতে এই সকল মার্শাল রেস থেকে প্রচুর সংখ্যক সৈনিক নিয়োগ করা হত।
ভারতীয় সেনাবাহিনীর প্রাক্তন সেনাপ্রধান, ফিল্ড মার্শাল শ্যাম মানেকশ গোর্খাদের সম্পর্কে একটি বিখ্যাত উক্তি করেন:
ভিভা, ভিভা এ ফ্রেলিমো

ভিভা, ভিভা এ ফ্রেলিমো (পর্তুগিজ: Viva, Viva a FRELIMO; ইংরেজি: Long Live FRELIMO; বাংলা: দীর্ঘজীবী হক ফ্রেলিমো) মোজাম্বিকের জাতীয় সঙ্গীত ছিল ২৫শে জুন, ১৯৭৫ সাল থেকে ৩০শে এপ্রিল, ২০০২ সাল পর্যন্ত।
১৯৭০ সালে জুস্তিনো সিগাউলান চেম্যান গানের কথা দিয়েছেন এবং একে ১৯৭৫ সাল থেকে ১৯৯২ সালে মোজাম্বিকের প্রধান রাজনৈতিক দলার স্বাধীনতা উদযাপনে ব্যবহার করা হত। ১৯৯২ সালে, বহুদলীয় নির্বাচনের পরে গানের কথা সরিয়ে দেওয়া হয়েছিল। কারণ তাদের কাছে একটি বহুদলীয় দেশের জাতীয় সঙ্গীত হিসেবে বেমানান অনুভব করা হয়েছিল।
এপ্রিল ১৯৯৭, মোজাম্বিকের সরকার একটি প্রতিযোগিতা চালু করণে যে, কে সর্বোত্তম একটি নতুন সঙ্গীত লেখতে পারে। ৩০শে এপ্রিল, ২০০২ সালে পাত্রিয়া আমাদা মোজাম্বিকের জাতীয় সঙ্গীত হিসেবে গ্রহণ করা হয়।
বিশ্ব পানি দিবস

বিশ্ব জল দিবস বা বিশ্ব পানি দিবস হল জল বা পানির গুরুত্বকে তুলে ধরার জন্য জাতিসংঘ কর্তৃক বার্ষিকভাবে উদযাপিত একটি দিন (সর্বদা ২২ মার্চ)। 
১৯৯৩ সালে জাতিসংঘ-র সাধারণ সভা ২২ মার্চ তারিখকে বিশ্ব জল দিবস বা বিশ্ব পানি দিবস হিসেবে ঘোষণা করে।
১৯৯২ সালে ব্রাজিলের রিও ডি জেনিরোতে জাতিসংঘ পরিবেশ ও উন্নয়ন সম্মেলনের (ইউএনসিইডি) এজেন্ডা ২১-এ প্রথম বিশ্ব জল দিবস পালনের আনুষ্ঠানিক প্রস্তাবটি উত্থাপিত হয়। ১৯৯৩ সালে প্রথম বিশ্ব জল দিবস পালিত হয় এবং তার পর থেকে এই দিবস পালনের গুরুত্ব ক্রমশ বৃদ্ধি পেতে থাকে।
জাতিসংঘের সদস্য দেশগুলি এই দিনটিকে নিজ নিজ রাষ্ট্রসীমার মধ্যে জাতিসংঘের জলসম্পদ সংক্রান্ত সুপারিশ ও উন্নয়ন প্রস্তাবগুলির প্রতি মনোনিবেশের দিন হিসেবে উৎসর্গ করেন। প্রতি বছর বিশ্ব জল দিবস উপলক্ষে জাতিসংঘের বিভিন্ন সংস্থার যে কোনো একটি বিশেষ কর্মসূচি পালন করে থাকে। ২০০৩ সালে প্রতিষ্ঠার পর থেকে জাতিসংঘ-জল বিশ্ব জল দিবসের থিম, বার্তা ও প্রধান সংস্থা নির্বাচনের দায়িত্বে রয়েছে।
জাতিসংঘের সদস্য রাষ্ট্রগুলির পাশাপাশি বিভিন্ন বেসরকারি সংস্থাও পরিশুদ্ধ জল ও জলসম্পদ রক্ষা সম্পর্কে জনসচেতনতা গড়ে তোলার জন্য এই দিন বিশেষ কর্মসূচির আয়োজন করেন। ২০০৩, ২০০৬ ও ২০০৯ সালে জাতিসংঘ বিশ্ব জল উন্নয়ন প্রতিবেদন বিশ্ব জল দিবসেই প্রকাশ করা হয়েছে।
২০১৫ সালের বিশ্ব পানি দিবসের প্রতিপাদ্য ছিল- পানির সহজ প্রাপ্তি, টেকসই উন্নয়নের ভিত্তি|২০২৩ সালের পানি দিবসের প্রতিপাদ্য বিষয়- “পানি ও স্যানিটেশন সংকট সমাধানে ত্বরান্বিত পরিবর্তন’। ২০২৫ সালের বিশ্ব জল দিবসের প্রতিপাদ্য হলো 'হিমবাহ সংরক্ষণ'। হিমবাহ মানবজীবনের জন্য অত্যন্ত গুরুত্বপূর্ণ। বিশ্বের হিমবাহ গুলি থেকে যে গলিত জল পাওয়া যায় তা সারা বছর ধরে পানীয় জল, কৃষি, শিল্প, শক্তি উৎপাদন এবং সুস্থ বাস্তুতন্ত্রের জন্য কাজে লাগে। তাড়াতাড়ি গলে যাওয়া হিমবাহের কারণে নিয়মিত জলপ্রবাহে সমস্যা হচ্ছে। সারা বছর ধরে জলপ্রাপ্তির ক্ষেত্রে অনিশ্চয়তা তৈরি হচ্ছে, যার গভীর প্রভাব পড়ছে মানব সভ্যতার উপর।
উইলফ্রেড ওয়েন

উইলফ্রেড এডয়ার্ড স্যাল্টার ওয়েন ওয়েলশ জাতিচুক্ত ব্রিটিশ কবি। তিনি যুদ্ধের বিরোধিতার জন্য বিখ্যাত। তিনি প্রথম প্রথম বিশ্বযুদ্ধকালীন কবি। তিনি সমকামী ছিলেন বলে মনে করা হয়।
উইলফ্রেড ওয়েনের জন্ম ১৮ই মার্চ ১৮৯৩ তারিখে ইংল্যান্ডের শ্রপ্সায়ারে। তিনি ১৯১১ সালের মে মাসে স্কুলজীবন শেষ করেন। ২১শে অক্টোবর ১৯১৫ তিনি সেনাবাহিনীতে যোগ দেন। ৪ জুন ১৯১৬ তিনি দ্বিতীয় লেফট্যান্যান্ট হন। তিনি ১৯১৮ সালে প্রথম বিশ্বযুদ্ধ শেষ হওয়ার এক সপ্তাহ আগে স্যাম্ব্র এর যুদ্ধে ফ্রান্সে মারা যান। 
উইলফ্রেড ওয়েন প্রথম বিশ্বযুদ্ধকালীন কবি। তিনি খন্দক ও বিষবাষ্প যুদ্ধপদ্ধতির ভয়াবহতার বর্ণণা দিয়েছেন। তিনি সিগফ্রেড স্যাসুন কর্তৃক প্রভাবিত হয়েছিলেন। তাঁর উল্লেখযোগ্য সাহিত্যকর্ম হল "Dulce et Decorum Est", "Insensibility", "Anthem for Doomed Youth", "" এবং ""
আহলুল হাদীস

ইসলামের ইতিহাসে আহলুল হাদীস ( আরবি: أهل الحديث) বলতে এমন একটি ইসলামি আকীদাগত গোষ্ঠীকে বোঝানো হয়, যারা ধর্মতাত্ত্বিক সিদ্ধান্ত ও শাস্ত্রীয় ব্যাখ্যার ক্ষেত্রে কেবল কুরআন, সহিহ হাদিস ও সাহাবিদের ইজমা (ঐক্যমত্য) ব্যবহারের পক্ষে কথা বলে। এটি করে ইসলামের ইতিহাসের দ্বিতীয়/তৃতীয় শতাব্দীতে মুহাদ্দিস বা হাদীসের পণ্ডিতদের একটি আন্দোলন ছিল। ইসলামের দ্বিতীয় শতাব্দীতে ইসলামী আকীদার উৎস নিয়ে বিতর্ককারী দুটি প্রধান দলের একটি ছিল আহলুল হাদিস এবং অন্যটি ছিল আহলে রায়। 
আনুমানিক ইসলাম আগমনের তৃতীয় শতাব্দীর দিকে সমসাময়িক আইনশাস্ত্রের আলেমদের মতামত অপেক্ষা মুহাম্মাদ এর মতাদর্শ বা হাদিসের উপর অধিক জোর প্রদানের মাধ্যমে এই মতবাদের সূচনা হয়। ৩য় শতাব্দীতে আহমদ ইবনে হাম্বলের নেতৃত্বে মুতাজিলা মতবাদের বিরোধিতার মাধ্যমে এই মতবাদের উদ্ভব ঘটে। কেভিন জাকুয়েসের মতে, আহলে হাদিসগণ খলিফা ইয়াজিদ কর্তৃক সঙ্ঘটিত হত্যাকাণ্ডের প্রতিক্রিয়া হিসেবে একটি ধর্মীয় ইতিবাচক ব্যাখ্যার উন্মেষ ঘটিয়েছেন। অধ্যাপক 'সেরিল গ্লাসি' ইবনে হাজমকে আহলে হাদিস মতবাদের সবচেয়ে বড় দার্শনিক ও ধর্মতাত্ত্বিক বলে মনে করেন। ইবনে তাইমিয়া, আল জাহাবি, আহমদ ইবনে হাম্বল, ইবনে কাইয়িম আল জাওয়াজিয়া, মুহাম্মাদ আল বুখারি, ইবনে হাজার আস্কালানি, ইমাম কাজী আবুল ফযল ইয়াযসহ আরও অনেকেই এই মতবাদকে প্রত্যক্ষ বা পরোক্ষভাবে সমর্থন ও সহযোগিতা করেছেন। এই মতবাদের অনুসারীগণ নিজেদের রাশিদুন খলিফার মতবাদের অনুসারী বলে মনে করেন।
জনি ডেপ

দ্বিতীয় জন ক্রিস্টোফার “জনি” ডেপ (John Christopher "Johnny" Depp II; জন্ম: ৯ জুন, ১৯৬৩) একজন মার্কিন অভিনতা, চলচ্চিত্র প্রযোজক এবং সুরকার। তিনি শ্রেষ্ঠ অভিনেতা হিসেবে গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার জিতেছেন। ১৯৮০’র দশকের টিভি সিরিজ ২১ জাম্প স্ট্রিটের মাধ্যমে ডেপ তার অভিনয় জীবন শুরু করেন। এরপর তিনি আরও প্রতিদ্বন্দ্বিতাপূর্ণ ভূমিকার জন্য চলচ্চিত্রের দিকে পা বাড়ান। এডওয়ার্ড সিজরহ্যান্ডস (১৯৯০) চলচ্চিত্রের কেন্দ্রীয় চরিত্র অভিনয় করে তিনি প্রসংশিত হন। এরপর তিনি স্লিপি হলো (১৯৯৯), চার্লি এন্ড দ্য চকোলেট ফ্যাক্টরী (২০০৫), অ্যালিস ইন ওয়ান্ডারল্যান্ড (২০১০), র‍্যাঙ্গো (২০১১) এবং পাইরেটস অফ দ্য ক্যারিবিয়ান (২০০৩–বর্তমান) চলচ্চিত্রে অভিনয় করে সফলতা পান। ডেপ আটটি চলচ্চিত্রে তার বন্ধু ও চলচ্চিত্র পরিচালক টিম বার্টনের সাথে কাজ করেছেন।
জনি ডেপের অভিনীত চলচ্চিত্রসমূহ যুক্তরাষ্ট্রের বক্স অফিসে ৩.১ বিলিয়ন ডলার এবং সারা বিশ্ব জুড়ে ৭.৬ বিলিয়ন ডলার আয় করেছে। তিনি অনেকবার শীর্ষ পুরস্কারসমূহের জন্য মনোনীত হয়েছেন। তিনি "" চলচ্চিত্রের জন্য শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার জিতেন এবং "" চলচ্চিত্রের জন্য স্ক্রিন অ্যাক্টরস গিল্ড পুরস্কার জিতেন। যুক্তরাষ্ট্রের পিপল ম্যাগাজিন তাকে ২০০৩ এবং ২০০৯ সালে সবচেয়ে আবেদনময় জীবন্ত পুরুষ নির্বাচিত করে। ২০১২ সালে বিশ্বের সবচেয়ে বেশি পারিশ্রমিক প্রাপ্ত অভিনেতা হিসেবে তিনি গিনিস বুক অফ ওয়ার্ল্ড রেকর্ডস-এ তালিকাভুক্ত হন, যার পরিমাণ ৭৫ মিলিয়ন ডলার।
ডেপ ১৯৬৩ সালের ৯ই জুন কেন্টাকি অঙ্গরাজ্যের ওয়েন্সবরো শহরে জন্মগ্রহণ করেন। তার মাতা বেটি সু পালমার (বিবাহপূর্ব ওয়েলস) এবং পিতা জন ক্রিস্টোফার ডেপ একজন পুরপ্রকৌশলী ছিলেন। তিনি তার চার ভাইবোনের মধ্যে সর্বকনিষ্ঠ। শৈশবে ডেপ একাধিক স্থানে বসবাস করেন। তিনি ও তার ভাইবোনেরা ২০টির অধিক স্থানে বাস করেন। ১৯৭০ সালে তারা ফ্লোরিডা অঙ্গরাজ্যের মিয়ামারে স্থায়ী হন। ১৯৭৮ সালে ডেপের যখন ১৫ বছর বয়স তখন পিতামাতার বিবাহবিচ্ছেদ ঘটে। তার মাতা রবার্ট পালমারকে বিয়ে করেন। ডেপ তাকে তার অনুপ্রেরণা বলে উল্লেখ করেন।
সান ইয়াত-সেন

সান ইয়াত সেন (; জন্ম: সান ডেমিং; ১২ নভেম্বর ১৮৬৬ – ১২ মার্চ ১৯২৫) চীন দেশের নেতা ছিলেন। তিনি সেদেশের মানচু রাজবংশের অপশাসনের বিরুদ্ধে লড়ে ছিলেন। তিনি বিদেশে থাকা অবস্থায় মানচু রাজবংশের পতন হয়। তিনি রাষ্ট্রপতি হন। তিনি প্রজাতন্ত্রী চীনের প্রথম রাষ্ট্রপতি।
সান ইয়াত সেন ১৮৬৬ সালের ১২ই নভেম্বর জন্মগ্রহণ করেন। তিনি পড়ে খ্রীস্টধর্ম গ্রহণ করেন। তিনি ডাক্তারি বিদ্যা শেষ করেন এবং লন্ডন যান। দেশে রাজনৈতিক আদর্শ প্রচারের জন্য তিনি বিপন্ন হন। ১৯১১ সালে মানচু রাজবংশের পতন হয়। এরপর ১৯১২ সালে তিনি রাষ্ট্রপতিত্ব করলেও তিনি পদচ্যুত হন। শেষে ১২ই মার্চ তিনি মারা যান।
মালিকী (মাযহাব)

মালিকী () ইসলাম ধর্মের সুন্নী শাখার অন্তর্ভুক্ত ফিকহ তথা ইসলামী আইনশাস্ত্রীয় চারটি প্রধান মাযহাবের (চিন্তাগোষ্ঠীর) একটি। খ্রিস্টীয় ৮ম শতকে মালিক ইবনে আনাস এই চিন্তাগোষ্ঠীটি প্রতিষ্ঠা করেন। ইসলামী আইনশাস্ত্রের মালিকী মাযহাবটি প্রাথমিক বা মূল উৎস হিসেবে কুরআন ও হাদীসের উপর নির্ভরশীল। অন্যান্য মাযহাবের বিপরীতে মালিকী মাযহাবে মদীনা (মাদীনা) শহরের অধিবাসীদের ঐকমত্যভিত্তিক সিদ্ধান্তগুলিকেও ইসলামী আইন তথা শরিয়ার (শারিয়াহ) একটি বৈধ উৎস হিসেবে গণ্য করে। 
মালিকী মাযহাবটি সুন্নী মুসলমানদের দ্বারা সবচেয়ে বেশি অনুসৃত একটি মাযহাব, যার অনুসারীর সংখ্যা শাফিঈ মাযহাবের অনুসারীর সংখ্যার সাথে তুলনীয়। তবে এটি হানাফী মাযহাবের অনুসারীদের তুলনায় ছোট। মালিকী চিন্তাগোষ্ঠীভিত্তিক ইসলামী আইনশাস্ত্র মূলত উত্তর আফ্রিকা (আলজেরিয়া, তিউনিসিয়া, মরক্কো, লিবিয়া, তবে উত্তর ও পূর্ব মিশর বাদে), পশ্চিম আফ্রিকা, মধ্য আফ্রিকার চাদ ও সুদান, পশ্চিম এশিয়ার কুয়েত, বাহরাইন, কাতার, দুবাই আমিরাত (সংযুক্ত আরব আমিরাত) এবং সৌদি আরবের উত্তর-পূর্ব অংশগুলিতে আধিপত্য বিস্তার করে আছে।
ইউরোপীয় মধ্যযুগে বা ইসলামী স্বর্ণযুগে মালিকী মাযহাবটি ইসলামী শাসনাধীন ইউরোপের অংশবিশেষেও প্রচলিত ছিল। বিশেষ করে আল-আন্দালুস বা ইসলামী স্পেন এবং সিসিলি আমিরাতে এটি উপস্থিত ছিল। তিউনিসিয়ার উকবা মসজিদটি খ্রিস্টীয় ৯ম থেকে ১১শ শতক পর্যন্ত মালিকী চিন্তাধারা শিক্ষার একটি গুরুত্বপূর্ণ ঐতিহাসিক কেন্দ্র ছিল।
যদিও মালিক ইবনে আনাস নিজেই মদিনার আদিবাসী ছিলেন, তবে তাঁর বিদ্যালয়টি পূর্ব প্রাচীর অনুসারীদের পক্ষে প্রচণ্ড প্রতিযোগিতার মুখোমুখি হয়েছিল, শাফিঈ, হানবালী এবং জাহিরী মাযহাবগুলি মালিকের মাযহাবের চেয়ে বেশি সাফল্য লাভ করেছিল। তবে শেষ পর্যন্ত হানাফী মাযহাবই আব্বাসীয় খেলাফতের সরকারি পৃষ্ঠপোষকতা অর্জন করেছিল।
মালিকীরা আফ্রিকাতে এবং স্পেন এবং সিসিলিতে কিছু সময়ের জন্য যথেষ্ট সাফল্য উপভোগ করেছিল। উমাইয়া এবং তাদের অবশিষ্টাংশের অধীনে, মালিকী মাযহাবের সরকারি রাষ্ট্রীয় আইন কোড হিসাবে প্রচার করা হয়েছিল, এবং মালিকী বিচারকদের ধর্মীয় অনুশীলনগুলির উপর সর্বত নিয়ন্ত্রণ ছিল; বিনিময়ে, মালিকরা সরকারের ক্ষমতার অধিকারকে সমর্থন এবং বৈধতা দেবে বলে আশা করা হয়েছিল। উমাইয়া থেকে শুরু করে আলমোরাভিড পর্যন্ত স্প্যানিশ আন্দালাসে এই আধিপত্য অব্যাহত ছিল, এই অঞ্চলে ইসলামিক আইন মালিক ও তার ছাত্রদের মতামত দ্বারা প্রাধান্য পেয়েছিল। ইসলামে সুন্নাহ ও হাদীস বা ভবিষ্যদ্বাণীমূলক ঐতিহ্য, মালেকী ফকীহগণ উভয়কেই সন্দেহের চোখে দেখে এবং এর মধ্যে কিছু লোকই যথেষ্ট পারদর্শী ছিল। আলমোরাভিডগুলি শেষ পর্যন্ত প্রধানত জহিরী আলমোহাদদের দিকে যাত্রা করেছিল, এই সময়ে মালেকীদের মাঝে মাঝে সহ্য করা হয়েছিল তবে সরকারী অনুগ্রহ হারিয়েছিল। রিকনকুইস্টার সাথে, আইবেরিয়ান উপদ্বীপ পুরোপুরি মুসলমানদের কাছে হেরে গিয়েছিল।
যদিও আল-আন্দালুস শেষ পর্যন্ত হারিয়ে গিয়েছিল, এখনও পর্যন্ত মালিকী উত্তর ও পশ্চিম আফ্রিকা জুড়ে তার আধিপত্য ধরে রাখতে সক্ষম হয়েছে। অধিকন্তু, মাযহাবটি ঐতিহ্যগতভাবে পারস্য উপসাগরের ছোট ছোট আরব রাজ্যগুলিতে (বাহরাইন, কুয়েত এবং কাতার) পছন্দের মাযহাব হিসাবে বিবেচিত হয়েছে। সংযুক্ত আরব আমিরাত এবং সৌদি আরবের বেশিরভাগ অংশ হাম্বলি আইন অনুসরণ করে, তবে দেশের পূর্ব প্রদেশটি বহু শতাব্দী ধরে মালেকির দুর্গ হিসাবে পরিচিত ছিল।
আরিসে, ও কামপাত্রিঅটস্

আরিসে, ও কামপাত্রিঅটস্ নাইজেরিয়ার জাতীয় সঙ্গীত। এইটি ১৯৭৮ সালে অবলম্বন করা হয়েছিল এবং "নাইজেরিয়া আমরা অভিনন্দন তোমাকে জানাই" কে প্রতিস্থাপন করেছিল। বেনেডেক্ট এলিস ওডিয়াসের পরিচালনার অধীনে নাইজেরিয়ান পুলিশ ব্যান্ডের দ্বারা গানে রাখা হয়েছিল।
নাইজেরিয়ান সঙ্গীত সাধারণত কোন বড় ধরনের জাতীয় ঘটনা হ্মেত্রে ব্যবহার করা হয়। যেমন, বড় ধরনের খেলায় ইত্যাদি।
নাইজেরিয়ার জাতীয় জমানত
নাইজেরিয়ার জাতীয় জমানত সঙ্গীতের পরে তৎক্ষণাত আবৃত্তি করে।
হাম্বলী (মাযহাব)

হানবালী (বানানভেদে হাম্বলি, হাম্বালী, হানবালি) সুন্নী ইসলামের অন্যতম চারটি মাযহাবের (আইনি চিন্তাগোষ্ঠী) মধ্যে একটি। এটি ইরাকি 
ইসলামী আইনবেত্তা পণ্ডিত ইমাম আবু আব্দুল্লাহ আহমাদ বিন মুহাম্মাদ বিন হানবাল আশ-শাইবানির নামে নামকরণ করা হয়েছে, আর এটির প্রাতিষ্ঠানিক রূপ দিয়েছেন তাঁর শিষ্যরা। চার মাযহাবের মধ্যে একমাত্র হানবালী মাযহাবকে একই সাথে ফিকহ ও আকীদার মাযহাবরূপে গণ্য করা হয়। হানবালী মাযহাবের আকীদাকে ক্ষেত্রবিশেষে আহলুস সুন্নাহ, হানবালী বা মাযহাবে হানবালী আকীদা বলেও পরিচয় দেওয়া হয়।
সুন্নী ইসলামের চারটি মাযহাবের মধ্যে হানবালী মাযহাবের অনুসারী সংখ্যাই সবচেয়ে কম। 
হানবালি মাযহাবের অনুসারী প্রধানত সৌদি আরব ও কাতার-এ পাওয়া যায়; এদুটি দেশে হানবালি ফিকাহ অফিশিয়াল ফিকাহ হিসেবে রয়েছে। আরব আমিরাত-এর চারটি আমিরাত: শারজাহ, উম্ম আল-কুওয়ায়িন, রাস আল-খাইমাহ এবং আজমানে এই ফিকাহের অনুসারীরা সংখ্যাগরিষ্ট। এছাড়া মিশর, বাহরাইন, সিরিয়া, ইরাক ও ইয়েমেনেও এ মাযহাবের কিছু অনুসারী রয়েছে। অধুনা পশ্চিমা বিশ্ব, কাশ্মির, এমনকি বাংলাদেশেও এ মাযহাবের অনুসারী পাওয়া যায়, যদিও বাংলাদেশে এর সংখ্যা এখনও খুব কম।
ইবাদি ইসলাম

ইবাদি ইসলাম (), ইবাদি মতবাদ বা ইবাদি আন্দোলন হল ইসলামের একটি শাখা যা ওমানে সবচেয়ে প্রভাবশালী। এছাড়া আলজেরিয়া, তিউনিসিয়া, লিবিয়া ও পূর্ব আফ্রিকার বিভিন্ন অংশে এর অস্থিত্ব রয়েছে। বলা হয়ে থাকে যে এই আন্দোলন ৬৫০ খ্রিষ্টাব্দে বা মহানবী হযরত মুহাম্মদ (স.) এর মৃত্যুর ২০ বছর পর শুরু হয় যা সুন্নি ও শিয়া মতবাদের চেয়েও প্রাচীন। আধুনিক ঐতিহাসিকেরা এর উৎপত্তি সন্ধান করতে গিয়ে একে খারিজি আন্দোলনের একটি মধ্যপন্থী ধারা হিসেবে চিহ্নিত করেছেন। সমসাময়িক ইবাদিরা তাদের খারিজি হিসেবে শ্রেণিভুক্ত করার তীব্র বিরোধিতা করেন, যদিও তারা স্বীকার করেন যে তাদের আন্দোলন ৬৫৭ খ্রিষ্টাব্দের খারিজি বিদ্রোহ থেকে উৎপত্তিলাভ করেছে।
ইবাদি ইসলামের একটি ক্ষুদ্র মাযহাব। এই মাযহাব সুন্নি বা শিয়া পন্থার অন্তর্ভুক্ত নয়। এর আবির্ভাব ইবাদি আন্দোলন থেকে। এই আন্দোলন মহানবী (স.) প্রয়াণের ২০ বছর পর শুরু হয় বলে ধারণা করা হয়ে থাকে। আব্দুল্লাহ ইবন ইবাদ আল-তামিমিকে এই মতবাদের প্রতিষ্ঠাতা মনে করা হয়। কিন্তু এই মাযহাবের অনুসারীরা দাবি করেন যে এর প্রতিষ্ঠাতা জাবির ইবন জাইদ আল-আজদি। এই মতবাদের ওপর খারিজিদের প্রভাব আছে বলে মনে করা হয়। ইবাদিরা নিজেদের "মুসলমান" বা "সরলতার লোক" বলে উল্লেখ করেন।
এ মতবাদের অনুসারীরা ওমানে সংখ্যাগরিষ্ঠ। ওমানের রাষ্ট্রধর্ম ইসলামের অফিসিয়াল সংস্করণ হলো ইবাদিজম। ওমান ছাড়া পূর্ব আফ্রিকা, আলজেরিয়ার মা'জাব উপত্যকা, লিবিয়ার নাফুস পাহাড় এবং তিউনিসিয়াতে জেরবা দ্বীপে এ মতাবলম্বী মানুষ বাস করে।
খারেজি মতবাদের সাথে এর মিল রয়েছে বলে সুন্নিরা ইবাদিদের খারেজি বলে।
জাবের ইবনে আব্দুল্লাহ হতে বর্ণীত, এক লোক রাসুলুল্লাহ সাল্লাল্লাহু আলাইহি ওয়াসাল্লাম
এর কাছে জেরানা নামক স্থানে দেখা করেন। জেরানা নামক স্থানটি হল সেই জায়গা যেখানে রাসুল মুহাম্মদ হুনায়নের যুদ্ধে প্রাপ্ত গনিমতের মাল বণ্টন করছিলেন। সাহাবী বেলাল এর কাপড়ের উপর রুপার টুকরা গুলো রাখা ছিল। নবীজি সেইখান থেকে মুষ্টি বদ্ধ ভাবে মানুষকে দান করছিলেন। তখন উপস্থিত ঐ লোক বললঃ- “হে মুহাম্মদ আপনি আল্লাহ্‌কে ভয় করুন ও ইনসাফ করুন”।
রাসুল (সা.) বলেনঃ ধ্বংস তোমার জন্য।আমি যদি ইনসাফ না করি তবে কে ইনসাফ করবে? আল্লাহর শপথ! তোমরা আমার পর এমন কোন ব্যক্তি পাবে না যে আমার চেয়ে অধিক ন্যায় পরায়ণ হবে।সাথে সাথে ওমর (মতান্তরে খালিদ বিন ওয়ালিদ) বলেন ইয়া রাসুলুল্লাহ (সা.) আপনি অনুমতি দিন আমি এই মুনাফিককে হত্যা করি। মুহাম্মাদুর রসুলুল্লাহ সাল্লাল্লাহু আলাইহি ওয়াসাল্লাম বলেনঃ "না, আমি আল্লাহ্‌র কাছে আশ্রয় চাই । যদি এমন কর তবে মানুষ বলবে আমি আমার সাহাবীদের হত্যা করি"।ঐ লোক চলে যাওয়ার পর, তিনি আরও বলেন, "এই লোকটা ও তার কিছু সঙ্গী থাকবে যারা কোরআন পড়বে কিন্তু কোরআন তাদের কণ্ঠনালী অতিক্রম করবে না। তারা ইসলাম থেকে এমন ভাবে বের হয়ে যাবে, যেমন তীর ধনুক থেকে বের হয়ে যায়"।[ মুসলিম শরীফ ][নাসায়ী শরীফ পৃষ্ঠা ৩০৮]
এই লোকের বংশধর ও অনুসারীরাই হচ্ছে খারেজি।এরা কেমন হবে কি করবে রাসুলুল্লাহ (সা) এ সম্পর্কে বিস্তারিত বলে যান।
মুসলিম বিশ্ব

যেসব দেশে মুসলিমরা সংখ্যাগরিষ্ঠ ধর্মাবলম্বী বাস করেন সেসব দেশকে একত্রে মুসলিম বিশ্ব বলে। মুসলিমদের সমগ্র মনন, অবস্থান ও অস্তিত্ব জনিত পরিস্থিতিকে মুসলিম জাহান বলা হয়।
২০২০ সালে, বিশ্বের জনসংখ্যার ১.৯১ বিলিয়নের বেশি বা প্রায় ২৪% মুসলমান ছিল। এর মধ্যে, এশিয়া-প্রশান্ত মহাসাগরীয় অঞ্চলে প্রায় ৬২%, মধ্যপ্রাচ্য-উত্তর আফ্রিকায় %, সাব-সাহারান আফ্রিকায় ১৫%, ইউরোপে প্রায় ৩% এবং আমেরিকায় ০.৩%।
আধুনিক ভূ-রাজনৈতিক অর্থে 'মুসলিম বিশ্ব' এবং 'ইসলামী বিশ্ব' শব্দটি এমন দেশগুলিকে বোঝায় যেখানে ইসলাম ব্যাপকভাবে বিস্তৃত , যদিও এই অন্তর্ভুক্তির জন্য কোনও সম্মত মানদণ্ড নেই ।.
ইসলাম ধর্মের প্রচার শুরু হয় ৬১২ সালে। ৬২২সালে মদীনায় প্রথম মুসলিম অধ্যুশিত রাজ্য তৈরি হয়। ৬৩২ সালের মধ্যে মুহাম্মাদ (সা:) আরবের অধিকাংশ অধিকারে আনেন।এরপর রশিদীয় খিলাফত প্রতিষ্ঠা হয়। এই সময় অন্তর্দ্বন্দ্ব দেখা যায়। এরপর উমাইয়া বংশের শাসন শুরু হয়। তার পর আব্বাসীয় বংশ আসে। এরমধ্যে ইসলাম স্পেন থেকে চীন সীমান্ত অব্ধি ছড়িয়ে যায়। এরপর আফগান শাসকরা ভারত আক্রমণ করেন ও পরে উপমহাদেশেও মুসলিম রাষ্ট্র প্রতিষ্ঠিত হয়। এরপর তুর্কিশক্তির উত্থান হয়। ক্রুসেড বা ধর্মযুদ্ধ বাধে। স্পেনে পুনরায় খ্রিষ্টীয় শাসন হয়। এরমধ্যে উসমানীয় তুর্কিদের হাতে পূর্ব রোমান সাম্রাজ্যের পতন হয়।
মুসলিম অধ্যষিত দেশগুলির এক তালিকা দেওয়া হল।
ইসলামি রাষ্ট্র

ইসলামী রাষ্ট্র ( "") হল এক প্রকার রাষ্ট্রব্যবস্থা যেখানে সরকারের কার্যের প্রথম ভিত্তি হল শরিয়াহ। ইসলামের সূচনাকাল থেকে অনেকগুলো ইসলামী সরকার প্রতিষ্ঠিত হয়েছে।
পরিভাষা হিসেবে ইসলামী রাষ্ট্র শব্দটির ব্যবহার ২০শ শতাব্দী থেকে শুরু হয়। আধুনিক ইসলামী রাষ্ট্রের ধারণা মোল্লা ওমর, সাইয়েদ আবুল আ'লা মওদুদী, রুহুল্লাহ্‌ খামেনেই, ইসরার আহমেদ, সাইয়েদ কুতুব ও অন্যান্য তাত্ত্বিকরা সমৃদ্ধ করেছেন। প্রথম যুগের খিলাফতের মতই ইসলামী রাষ্ট্রের আইনি উৎস ইসলামি আইনে প্রোথিত। ইসলামী রাষ্ট্রে নির্বাচন, সংসদীয় প্রথা ইত্যাদি আধুনিক রাজনৈতিক প্রতিষ্ঠানগুলো থাকতে পারে। তবে এই বিষয়টি নিয়ে বিপরীত মতও পরিলক্ষিত হয়। এবং অনেকের ধারণা সেটাই মৌলিক ধারণা।
বর্তমানে অনেক মুসলিম রাষ্ট্র তাদের আইন ব্যবস্থায় ইসলামী আইনকে সম্পূর্ণ বা আংশিকভাবে অনুসরণ করে। কিছু মুসলিম রাষ্ট্রের সংবিধানে ইসলাম রাষ্ট্রধর্ম হিসেবে স্বীকৃত তবে আদালতে ইসলামি আইন প্রয়োগ করা হয় না। যেসব ইসলামি রাষ্ট্রে রাজতন্ত্র নেই সেসব রাষ্ট্র সাধারণত ইসলামি প্রজাতন্ত্র হিসেবে পরিচিত।
ইসলামী রাষ্ট্রে আল্লাহর আইন তথা পবিত্র কুরআনের আলোকে রাষ্ট্র পরিচালনা অন্যতম বিধান।
রুবিয়াস হ্যাগ্রিড

রুবিয়াস হ্যাগ্রিড (ইংরেজি: Rubeus Hagrid) ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজের একটি কাল্পনিক চরিত্র। সে সকলের কাছে হ্যাগ্রিড নামেই পরিচিত। সে হগওয়ার্টসের চাবি ও মাঠের রক্ষক এবং গেমকিপার। হগওয়ার্টসে হ্যারি পটারের তৃতীয় বর্ষে হ্যাগ্রিড কেয়ার অফ ম্যাজিকাল ক্রিয়েচার্স বিষয়ের শিক্ষক হিসেবে নিযুক্ত হয়। সিরিজে পরবর্তীতে জানা যায় যে, হ্যাগ্রিড অর্ডার অফ দ্য ফিনিক্সের সদস্য।
রাউলিং এর মতে, হ্যাগ্রিড নামটি এসেছে 'হ্যগ্রিডেন' শব্দটি থেকে। যার অর্থ ভয়ঙ্কর রাত।
রাউলিং এর মতে, সিরিজের যেসব চরিত্র তিনি একেবারে প্রথম দিনে সৃষ্টি করেছিলেন, হ্যাগ্রিড তাদের মধ্যে অন্যতম। রোজমারি গোরিং তার নিবন্ধ "হ্যারি'স ফেইম" এ লিখেছেন, রাউলিং এর কাজে ফরেস্ট অফ ডিনের একটি প্রভাব রয়েছে। গোরিং এর মতে, হ্যাগ্রিডই একমাত্র চরিত্র যাকে সরাসরি ফরেস্ট অফ ডিন থেকে উদ্ভূত বলে মনে হয়। তিনি মনে করেন যে, হ্যাগ্রিডকে "হেলস এঞ্জেলস" এর ওয়েলশ অধ্যায় অবলম্বনে গড়ে তোলা হয়েছে।
হ্যাগ্রিড চরিত্রটি এবং তার সাথে হ্যারি, রন উইজলি ও হারমায়োনি গ্রেঞ্জার এর আলোচনা এই সিরিজের একটি লক্ষ্যনীয় বিশেষ দিক হিসেবে চিহ্নিত হয়েছে। হ্যারি, রন ও হারমায়োনি হ্যাগ্রিডের সাথে কথা বলার মাধ্যমেই ডাম্বলডোর ও হগওয়ার্টস সম্পর্কে অনেক অজানা বিষয় জানতে পারে। কারণ হ্যাগ্রিডের অসতর্ক মুহূর্তে গুরুত্বপূর্ণ তথ্য প্রকাশ করে দেওয়ার অভ্যাস রয়েছে। যেহেতু, হ্যাগ্রিডই হ্যারিকে জাদুর জগতের সাথে পরিচয় করিয়ে দিয়েছিল, তাই পুরো সিরিজেই সে হ্যারির অন্যতম ঘনিষ্ঠ বন্ধু হিসেবে ভূমিকা পালন করে। হ্যাগ্রিড হ্যারির প্রতি অত্যন্ত যত্নবান ও রক্ষণশীল। হ্যারিও হ্যাগ্রিডকে তার জীবনের সবচেয়ে গুরুত্বপূর্ণ মানুষদের একজন বলে মনে করে। রাউলিং একটি সাক্ষাৎকারে বলেন যে, শেষ বইয়ে যে দৃশ্যে হ্যাগ্রিড হ্যারির মৃতদেহ বহন করে আনে, সেটি অত্যন্ত তাৎপর্যপূর্ণ, "হ্যাগ্রিড হ্যারিকে ডার্সলিদের কাছ থেকে নিয়ে আসে। সে তাকে জাদুর জগতে প্রবেশ করায়... সে আসলে অভিভাবকের মতই... তাই আমি চেয়েছিলাম হ্যাগ্রিডই হ্যারিকে নিষিদ্ধ বন থেকে নিয়ে আসবে।" হ্যাগ্রিডের মতে, জাদুকরদের মধ্যে রক্তের বিশুদ্ধতা নিয়ে বিভাজন থাকা অনুচিত ও অগ্রহণযোগ্য।
রাউলিং একটি সাক্ষাৎকারে প্রকাশ করেছেন যে, হ্যাগ্রিড গ্রিফিন্ডর হাউজের ছাত্র ছিল। হ্যাগ্রিড নিজের কাছে একটি এক্রোমেন্টুলা বা দানব মাকড়শা রাখার অপরাধে হগওয়ার্টস থেকে বহিষ্কৃত হয়। কারণ, সবাই ধারণা করেছিল যে, হ্যাগ্রিডের মাকড়শাটিই চেম্বার অফ সিক্রেটসের স্লিদারিনের দানব। হ্যাগ্রিড বহিষ্কৃত হওয়ার পর, অ্যালবাস ডাম্বলডোর এর অনুরোধে তৎকালীন হেডমাস্টার আরমান্ডো ডিপেট হ্যাগ্রিডকে গেমকিপার হিসেবে হগওয়ার্টসে রেখে দেন। হ্যারি যখন হগওয়ার্টসে আসে, তখনও হ্যাগ্রিড এই দায়িত্বে নিযুক্ত ছিল। এর পাশাপাশি সে হগওয়ার্টসের চাবি ও ভূমির রক্ষক হিসেবেও নিয়োজিত ছিল। রাউলিং এর মতে, "এর মানে হল, সে তোমাকে হগওয়ার্টসে যাওয়া আসার অনুমতি দিতে পারে।" প্রথম বর্ষের নতুন ছাত্রছাত্রীদের নৌকার মাধ্যমে লেক পাড়ি দিয়ে হগওয়ার্টসে আনার দায়িত্বও হ্যাগ্রিড পালন করে।
স্কটিশ অভিনেতা রোবি কলট্রেন হ্যারি পটার সিরিজের প্রত্যেকটি চলচ্চিত্রে হ্যাগ্রিডের ভূমিকায় অভিনয় করেছেন। "চেম্বার অফ সিক্রেটসে" একটি ফ্ল্যাশব্যাক দৃশ্যে মার্টিন বেফিল্ড অল্পবয়স্ক হ্যাগ্রিডের ভূমিকায় আবির্ভূত হয়েছে।
ড্রেকো ম্যালফয়

ড্রেকো ম্যালফয় (ইংরেজি: Draco Malfoy) জে. কে. রাউলিং রচিত "হ্যারি পটার" সিরিজের একটি কাল্পনিক চরিত্র তথা অন্যতম খলনায়ক। সে হ্যারি পটারের একই বর্ষের সহপাঠী এবং স্লিদারিন হাউসের ছাত্র। সে তার হাউসের সর্বাপেক্ষা আলোচিত কিশোর চরিত্র। ভিনসেন্ট ক্র্যাব ও গ্রেগরি গোয়েল নামে দুই বোকা সহপাঠী তার ছায়াসঙ্গী। এই দুই জন দেহরক্ষীর মতো তার সঙ্গে ঘোরে। ড্রেকোর চরিত্রটি আঁকা হয়েছে এক কাপুরুষ উৎপীড়কের মতো করে যদিও সে তা না।তার সম্বন্ধে বলা যায় 'দ্য বয় হু হ্যাড নো চয়েজ'। সে মাডব্লাড বলে তার বিরোধীদের মানসিক আঘাত করে থাকে। তবে জাদুক্ষমতা ব্যবহারে তার কিছু বিশিষ্টতাও রয়েছে। "হ্যারি পটার অ্যান্ড দ্য হাফ-ব্লাড প্রিন্স" উপন্যাসে ড্রেকো ম্যালফয়ই প্রধান খলচরিত্র।
ড্রেকো ম্যালফয় চরিত্রটি নায়ক হ্যারি পটারের বিপরীতধর্মী চরিত্র। বিদ্যালয় জীবনে রাউলিং নিজে সহপাঠীদের যে উৎপীড়নের শিকার হয়েছিলেন, তা থেকেই তিনি এই চরিত্রের প্রাথমিক উপাদান সংগ্রহ করেন। ডায়াগন এলিতে ম্যাডাম ম্যালকিনের দোকানে প্রথম সাক্ষাতেই হ্যারি ড্রেকোর ঔদ্ধত্বপূর্ণ রক্ষণশীলতার পরিচয় পায়। রাউলিং ম্যালফয় পরিবারের চরিত্রগুলিকে ব্যবহার করেছেন এক বিশেষ প্রকার রক্ষণশীলতার নিদর্শন হিসেবে। এই রক্ষণশীল ধারণায় উত্তরাধিকারসূত্রে জাদুকরদের রক্তের বিশুদ্ধতাই ছিল সামাজিক প্রতিপত্তির মূল মাপকাঠি। পারিবারিক বিশ্বাসে বিশ্বাসী ড্রেকোও মনে করত, "মাডব্লাড"ঙ্গর্থাৎ মাগল বংশজাত জাদুকর ও জাদুকরীদের জাদুশিক্ষার অধিকার পাওয়া উচিত নয়। জাদুকরদের দুনিয়াকে হ্যারি প্রথমে ভেবেছিল "জাদুময় বিস্ময়ভুবন"। কিন্তু ড্রেকোর সঙ্গে সাক্ষাতের পর তার সে ধারণা ঘুচে যায়। রাউলিং বলেছেন, "হ্যারি দেখতে পায় জাদুবিশ্বে ক্ষমতাসীন অনেক ব্যক্তিই আমাদের জগতের মতোই দুর্নীতিপরায়ণ ও দুষ্ট।"
"ফিলোসফার্স স্টোন" উপন্যাসের প্রথম খসড়ায় ড্রেকো ম্যালফয়ের নাম রাখা হয়েছিল "ড্রেকো স্পানজেন" ("Draco Spungen")। রাউলিং-এর প্রি-ক্যানন ক্লাস তালিকায় "স্পানজেন" নামটি ছিল। কিন্তু পরে তিনি নামটি কেটে লেখেন "স্প্রিংকস"। তালিকা সম্পূর্ণ হওয়ার পর "ম্যালফয়" কথাটি যুক্ত করা হয়। ফিলিপ নেলের মতে, "ম্যালফয়" কথাটি ব্যুৎপত্তিগতভাবে ফরাসি শব্দবন্ধ "ম্যাল ফই" ("mal foi") কথাটি থেকে এসেছে; যার অর্থ "খারাপ বিশ্বাস"।
২০০২ সালে প্রকাশিত একটি নিবন্ধে নিলসেন ও নিলসেন এই মত প্রকাশ করেন যে, "ড্রেকো" শব্দটি "ড্রেকোনিয়ন" ("draconian") শব্দটির অনুষঙ্গে এসেছে; এবং তার পদবির প্রথম অংশ "ম্যাল" আসলে একটি ফরাসি অনুসর্গ যার অর্থ "মন্দ"।
ব্রিটিশ অভিনেতা টম ফেল্টন সিরিজের প্রত্যেকটি চলচ্চিত্রে ড্রেকোর ভূমিকায় অভিনয় করেছে। শেষ চলচ্চিত্র "ডেথলি হ্যালোসে"ও সে ড্রেকোর চরিত্রে অভিনয় করবে বলে নিশ্চিত করা হয়েছে। চলচ্চিত্র ছাড়াও "অর্ডার অফ দ্য ফিনিক্স" ও "হাফ-ব্লাড প্রিন্স" ভিডিও গেমেও ফেল্টন ড্রেকোর কন্ঠ দিয়েছে।
রয়্যাল অ্যালবার্ট হলে একটি সাক্ষাৎকারে রাউলিং বলেন যে, ছেলেরা হ্যারি বদলে ড্রেকোর মতো পোশাক পরতে বেশি পছন্দ করে এবং লোকেরা ড্রেকোকে "একটু বেশিই পছন্দ করে", যা তার কাছে "খানিকটা উদ্বেগজনক"। একই সাক্ষাৎকারে স্টিফেন ফ্রাই বলেন যে, যে মুহুর্তে হ্যারি ড্রেকোর সঙ্গে পরিচিত হয়, সেই মুহূর্ত সে বুঝতে পারে, জাদুদুনিয়াতেও জাতিবিদ্বেষ রয়েছে। আর রয়েছে দুষ্ট ও দুর্নীতিপরায়ণ লোকেরা। ফ্রাই আরো বলেছেন যে ম্যালফয়, ক্র্যাব আর গোয়েল চিরকালই বদমাশ প্রকৃতির। তবে তার সঙ্গীদের তুলনায় ম্যালফয় অনেক বেশি কেতাদুরস্ত।
রামায়ণ (দ্ব্যর্থতা নিরসন)

রামায়ণ বাল্মীকি কর্তৃক সংস্কৃতে রচিত একটি হিন্দু মহাকাব্য। "রামায়ণ" শব্দটি এছাড়া নিম্নলিখিত বিষয়গুলির ক্ষেত্রেও প্রযোজ্য।
রামায়ণ সেতু – রামেশ্বরম ও মান্নার সংযোগকারী।
দ্য রামায়ণ (আর. কে. নারায়ণ)

দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল "কম্ব রামায়ণ" গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় "কম্ব রামায়ণ" অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি "দ্য মহাভারত" গ্রন্থটিও প্রকাশ করেন।
অ্যান এলিজাবেথ ডানউডি

জেনারেল অ্যান এলিজাবেথ ডানউডি (), ইউএসএ (জন্ম: ১৯৫৩), মার্কিন যুক্তরাষ্ট্র সেনাবাহিনীর একজন সাবেক জেনারেল; তিনি ইউএস আর্মি ম্যাটেরিয়াল কমান্ডের অধিনায়ক ছিলেন। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তার মনোনয়ন মার্কিন যুক্তরাষ্ট্রের সেনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তার চতুর্থ তারকাটি লাভ করেন যদিও অস্থায়ী ভাবে।
আইন অনুসারে, নারীদের যুদ্ধমূলক চাকরি থেকে দূরে রাখা হয়, এবং কোনো নারীকে ব্রিগেডিয়ার পদবির পরে আর উঠতে দেওয়া হয়নি। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট। অ্যান ১৯৭৫ সালে মহিলা সৈন্য শাখাতে যোগ দিয়েছিলেন একজন জুনিয়র অফিসার (সরবরাহ শাখা) হিসেবে, কর্মজীবনের শেষ দিকে মূলত তিনি একজন লেফটেন্যান্ট জেনারেল ছিলেন যার কাজ ছিলো পুরো মার্কিন সেনাবাহিনীর গোলাবারুদ, অস্ত্রাগার, ট্যাংক মেরামত সহ সেনাবাহিনীর বিভিন্ন যন্ত্র মেরামত শাখার প্রধান অধিনায়কের কাজ করা, এই দায়িত্বটি সেনাবাহিনী সদর দপ্তরের ছিলো। ২০১২ সালে অ্যান সেনাবাহিনী থেকে অবসরপ্রাপ্ত হন এবং অবসর গ্রহণের দিন তাকে পূর্ণ জেনারেল পদমর্যাদা দেওয়া হয়।
মার্কণ্ডেয়

মার্কণ্ডেয় (সংস্কৃত: मार्कण्‍डेय) ছিলেন একজন প্রাচীন হিন্দু ঋষি। তিনি ঋষি ভৃগুর বংশে জাত। মার্কণ্ডেয় শিব ও বিষ্ণু উভয় দেবতারই এক বিশিষ্ট ভক্ত। একাধিক পুরাণে তার উল্লেখ রয়েছে। "মার্কণ্ডেয় পুরাণ" ঋষি মার্কণ্ডেয় ও জৈমিনীর কথোপকথনের আকারে রচিত। "ভাগবত পুরাণ"-এরও কিয়দংশ মার্কণ্ডেয়র কথোপকথন ও প্রার্থনার সংকলন। "মহাভারত"-এও মার্কণ্ডেয়ের উল্লেখ রয়েছে। সকল মূল শাখার হিন্দু সম্প্রদায়গুলির কাছেই মার্কণ্ডেয় এক শ্রদ্ধেয় ঋষি।
বর্তমানে উত্তরাখণ্ডের উত্তরকাশী জেলায় যমুনোত্রী মন্দিরের ট্রেকিং রুটে মার্কণ্ডেয় তীর্থ নামে একটি স্থান অবস্থিত। লোকবিশ্বাস অনুযায়ী এখানেই মার্কণ্ডেয় তার "মার্কণ্ডেয় পুরাণ" গ্রন্থখানি রচনা করেছিলেন।
ঋষি মার্কণ্ডেয় সম্পর্কে প্রচলিত জনপ্রিয় উপাখ্যানটি নিম্নরূপ:
মৃকণ্ডু ঋষি ও তার পত্নী মরুদবতী পুত্রকামনায় শিবের আরাধনা করেন। তাদের তপস্যায় তুষ্ট হয়ে শিব তাদের সম্মুখে উপস্থিত হন। তিনি জিজ্ঞাসা করেন, তারা কেমন পুত্র চান – দীর্ঘজীবী মূর্খ পুত্র না ক্ষণজীবী জ্ঞানী পুত্র। মৃকণ্ডু ঋষি ক্ষণজীবী জ্ঞানী পুত্রই চান। জন্ম হয় মার্কণ্ডেয়ের।
মার্কণ্ডেয়ের আয়ু ছিল মাত্র ষোলো বছরের। সে ছিল শিবের ভক্ত। ষোড়শ বছরে পদার্পণ করার পর যখন তার মৃত্যুকাল আসন্ন, তখন সে একটি শিবলিঙ্গ গড়ে পূজায় বসে। যম তাকে নিয়ে যেতে এলে সে সেই শিবলিঙ্গ ছেড়ে যেতে অস্বীকার করে। যম তার রজ্জু দিয়ে মার্কণ্ডেয়কে বন্ধন করলে, মার্কণ্ডেয় শিবলিঙ্গটিকে আঁকড়ে ধরে এবং শিবের কাছে সাহায্য প্রার্থনা করতে থাকে। ভক্তবৎসল শিব ভক্তের দুর্দশা দেখে শিবলিঙ্গ থেকে আবির্ভূত হন। ক্রুদ্ধ শিব আক্রমণ করেন যমকে। যম পরাভূত হন এবং মার্কণ্ডেয়ের উপর তার দাবি ত্যাগ করে ফিরে যান। শিব যমকে পরাজিত করে "মৃত্যুঞ্জয়" নামে পরিচিত হন। শিবের বরে মার্কণ্ডেয় অমরত্ব লাভ করেন।
"মহামৃত্যুঞ্জয় মন্ত্র" মার্কণ্ডেয়ের রচনা মনে করা হয়। তামিলনাড়ুর তিরুক্কদাভুর মন্দিরে শিবের যমবিজয়ের ধাতুচিত্র রয়েছে। "নৃসিংহ পুরাণ" গ্রন্থেও একই প্রকার একটি কাহিনির উল্লেখ পাওয়া যায়। তবে এই কাহিনি অনুযায়ী, মার্কণ্ডেয় কর্তৃক "মৃত্যুঞ্জয় মন্ত্র" পাঠের পর বিষ্ণু যমের হাত থেকে মার্কণ্ডেয়কে রক্ষা করেছিলেন।
"ভাগবত পুরাণ" গ্রন্থে উল্লিখিত কাহিনি অনুসারে, সমগ্র বিশ্ব জলময় হলে মার্কণ্ডেয় বিষ্ণুর স্তব করে তাকে উদ্ধার করার আবেদন জানান। বিষ্ণু পাতায় ভাসমান একটি বালকের বেশ ধরে এসে তাকে বলেন যে তিনিই "সময়" ও "মৃত্যু"। বালক ঋষিকে অনুরোধ করেন যে তিনি যেন নিজেকে ক্রমবর্ধমান জলরাশি থেকে উদ্ধার করতে বালকের মুখে প্রবেশ করেন। বালকের উদরে প্রবেশ করে সেখানে মার্কণ্ডেয় সেখানে বিশ্বচরাচর, সপ্তলোক ও সপ্ত মহাসমুদ্রের উপস্থিতি দেখতে পান। সকল পর্বত, রাজ্য ও জীব সেখানে বিদ্যমান ছিল। উদভ্রান্ত হয়ে মার্কণ্ডেয় বিষ্ণুর স্তব করতে থাকেন। সেই মুহুর্তেই বালকের মুখের বাইরে বেরিয়ে আসেন। বিষ্ণু তার সম্মুখে আবির্ভূত হয়ে তাকে বর দেন। মার্কণ্ডেয় বালকরূপী বিষ্ণুর উদরে এক হাজার বছর কাটিয়েছিলেন। সেখানেই তিনি "বালমুকুন্দাষ্টকম্" স্তোত্র রচনা করেন।
মার্কণ্ডেয় ছিলেন পরম ভক্ত। এদিকে পরাশর তাঁর ভক্তির জন্য প্রসিদ্ধ ছিলেন। এ বিষয়ে একটি প্রচলিত কাহিনি আছে - যেখানে বলা হয়েছে পরাশরের ভক্তির কারণে সপ্তম বর্ষীয় বালক পরাশরকে প্রণাম করেছিলেন মার্কণ্ডেয় মুনি। এই কাহিনির বিবরণ দিয়েছেন ভাদুড়ী মহাশয় - মহর্ষি নগেন্দ্রনাথ:
এই কাহিনিটি মার্কণ্ডেয়র ভক্তি, বিনয় এবং মহানুভবতার প্রমাণ বহন করে।
শাক্তধর্মের সর্বোচ্চ ধর্মগ্রন্থ "দেবীমাহাত্ম্যম্" "মার্কণ্ডেয় পুরাণ" গ্রন্থের অংশবিশেষ।
স্টিভেন মালহার্ন

স্টিভেন ড্যানিয়েল মালহার্ন () (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন।
মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে "ট্রিকি টিভি" ও "দ্য কুইক ট্রিক" অনুষ্ঠানে জাদু প্রদর্শন তার সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং "স্টিভেনস্‌ মেগা ম্যাড ম্যাজিক শো"-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।
প্রগতি (গাড়ী নির্মাতা)

প্রগতি একটি বাংলাদেশী গাড়ি সংযোজন এবং গাড়ির যন্ত্রাংশ উৎপাদনকারী প্রতিষ্ঠান। এটি বিদেশী বিভিন্ন কোম্পানির তৈরি করা যন্ত্রাংশের সমন্বয়ে গাড়ি সংযোজন করে থাকে, যা স্থানীয়ভাবে বাজারজাত করা হয়।
১৯৬৬ সালে ইংল্যান্ডের জেনারেল মোটরস-এর কারিগরী সহযোগিতায় চট্টগ্রামের বাড়বকুণ্ডে গাড়ী উৎপাদনের নিমিত্তে ব্যক্তি মালিকানায় গান্ধারা ইন্ডাষ্ট্রিজ লিঃ প্রতিষ্ঠিত হয়। ১৯৭২ সালে প্রতিষ্ঠানটিকে প্রগতি ইন্ডাস্ট্রিজ লিঃ (পিআইএল) নামে জাতীয়করণ করে বাংলাদেশ ইস্পাত ও প্রকৌশল করপোরেশন (বিএসইসি) এর নিয়ন্ত্রণে দেয়া হয়-যা অদ্যাবধি বিএসইসি কর্তৃক পরিচালিত হচ্ছে। যুদ্ধবিধ্বস্ত বাংলাদেশের পরিবহন সেক্টরের বিপর্যস্ত অবস্থায় প্রতিষ্ঠানটি জরুরী ভিত্তিতে ইংল্যান্ড থেকে সুপিরিয়র বাস ও বেডফোর্ড ট্রাক আমদানী করে সড়ক যোগাযোগ ব্যবস্থা উন্নয়নে গুরুত্বপূর্ণ অবদান রাখে।
প্রগতির প্রধান কার্যালয় চট্টগ্রামের আগ্রাবাদ এলাকায় অবস্থিত। এর কারখানাটিও চট্টগ্রামে অবস্থিত। ১৯৬৬ সালে প্রতিষ্ঠিত হওয়া প্রগতি ইন্ডাস্ট্রিজ বর্তমানে বাংলাদেশের বৃহত্তম গাড়ি সংযোজনকারী প্রতিষ্ঠান, যা এ পর্যন্ত ৫০,০০০ এর অধিক প্রাইভেট কার, জিপ, বাস, ট্রাক, পিকাপ, অ্যাম্বুলেন্স, ও ট্রাক্টর সংযোজন করেছে।
১৯৭৩ সালে প্রগতি নির্মিত একটি গাড়ি ভারতের প্রধানমন্ত্রী ইন্দিরা গান্ধীকে উপহার দেয়া হয়েছিল।
২০১০ সালে জাপানি গাড়ি নির্মাতা মিতসুবিশি কর্পোরেশন মিতসুবিশির সেডান ও পাজেরো গাড়ি প্রগতির মাধ্যমে বাংলাদেশে নির্মাণ করার জন্য বাংলাদেশ সরকারের কাছে প্রস্তাব দিয়েছে।
মেধা পাচার

মেধা পাচার একটি আন্তর্জাতিক ঘটনা যা মানুষের অভিবাসন প্রক্রিয়ার একটি অনুষঙ্গ। কারিগরি দক্ষতা সম্পন্ন কিংবা শিক্ষিত মেধাবীদের বিরাট অংশের অভিবাসন অথবা অন্যদেশে গমনের ফলশ্রুতিতে মেধাপাচার ঘটে। সাধারণত যুদ্ধ, সুযোগ সুবিধার অভাব, রাজনৈতিক অস্থিরতা বা জীবন যাপনের ঝুঁকির এড়াতে মেধা পাচার ঘটে থাকে। মেধা পাচারের কারণে একটি দেশ তার সবচেয়ে মেধাবী, জ্ঞানী, দক্ষ ও যোগ্য নাগরিককে হারায়।
বৃটেনের রয়েল সোসাইটি মেধা পাচার বলতে বিজ্ঞানী ও প্রযুক্তিবিদদের উত্তর আমেরিকা অথবা ইউরোপে অভিবাসনকে বুঝিয়েছে। মেধা পাচারের বিপরীত শব্দ হল মেধা আহরণ এটা হয় যখন কোন দেশে বহু সংখ্যক দক্ষ লোকের আগমন ঘটে। যোগ্য ও অভিজ্ঞ লোকদের তাদের যোগ্যতা প্রমাণের সুযোগ দিয়ে এবং জীবনযাত্রার অন্যান্য সুবিধাদি বৃদ্ধি করে মেধা পাচার রোধ করা যায়। মেধাপাচার উন্নয়নশীল দেশ গুলোর মধ্যে বেশি দেখা যায় যেমন আফ্রিকার কলোনিগুলো, মধ্যপ্রাচ্য, দক্ষিণ এশিয়া।
১৯৬০-এর ইউ-২ ঘটনা

১৯৬০-এর ইউ-২ ঘটনা () হচ্ছে স্নায়ু যুদ্ধ চলাকালে সংঘটিত একটি বিমান সংক্রান্ত ঘটনা। এটি সংঘটিত হয় ১৯৬০ সালের ১ মে, যুক্তরাষ্ট্রের রাষ্ট্রপতি ডোয়াইট ডি. আইজেনহাওয়ারের মেয়াদকালীন সময়ে। সেসময় সোভিয়েত ভূখণ্ডে অনুপ্রবেশকৃত একটি মার্কিন ইউ-২ গোয়েন্দা বিমানকে সোভিয়েত ইউনিয়ন তার সীমানায় গুলি করে ভূপাতিত করে। মার্কিন সরকার প্রথমে এই বিমানটি পাঠানোর উদ্দেশ্য এবং কার্যক্রম সম্পর্কে অস্বীকার করলেও পরবর্তীকালে চাপের মুখে স্বীকার করে যে, এটির কার্যক্রম ছিলো একটি গোপন ও সন্দেহভাজন বিমানের মতো। এই স্বীকারোক্তির কারণ ছিলো সোভিয়েত সরকার বিমানটি অধিকাংশ ধ্বংসাবশেষ ও একমাত্র বৈমানিক ফ্রান্সিস গ্যারি পাওয়ারসকে আটক করে, যা মার্কিন সরকারকে এই ঘটনাটিকে স্বীকার করতে বাধ্য করে। মাত্র দুই সপ্তাহ আগে ফ্রান্সের রাজধানী প্যারিসে পূর্ব ও পশ্চিমের মধ্যে পূর্ব নির্ধারিত এক সভার আগে এ ধরনের ঘটনা যুক্তরাষ্ট্রকে যথেষ্ট লজ্জার মধ্যে ফেলে দেয়। একই সাথে এটি সোভিয়েত ইউনিয়ন ও যুক্তরাষ্ট্রের সম্পর্কের মধ্যে একটি মোটা দাগ টেনে দেয়।
আকাশসীমায় সার্বভৌমত্ব অক্ষুণ্ন রাখা যে কোন দেশের অধিকার এবং বিশেষত একটি সামরিক বিমানের অনুপ্রবেশের বিপরীতে রাষ্ট্র যে কোন পদক্ষেপ গ্রহণ করার অধিকার রাখে।
ইউ-২ ছিল একটি মার্কিন গোয়েন্দা বিমান, এবং এর চালক ছিলেন কর্নেল ফ্রান্সিস গ্যারি পাওয়ারস। একই সাথে তিনি ছিলেন একজন সিআইএ এজেন্ট। তিনি ইউ-২ বিমানের সাহায্যে সিআইএ-এর জন্য সোভিয়েত ইউনিয়নের এলাকা থেকে তথ্য সংগ্রহ করতে উদ্যত হন। সমগ্র বিষয়টি তদারকপূর্বক পাওয়ারস দীর্ঘদিন ধরেই কাজটি করে আসছিলেন, কিন্তু অজ্ঞাত ভাবে ১৯৬০ সালের ১ মে ইউ-২ বিমানটি সোভিয়েত আকাশসীমায় প্রবেশ করলে সোভিয়েত ইউনিয়নের একটি মিগ-১৯ ও এসইউ-৯ যুদ্ধবিমান পাওয়ারসের বিমানটিকে লক্ষ্য করে অবতরণ করার সংকেত পাঠায়। কিন্তু পরবর্তীকালে ইউ-২ অবতরণ না করায় ক্ষেপণাস্ত্র নিক্ষপে করে বিমানটিকে ভূপাতিত করা হয়। বৈমানিক জি. পাওয়ারস প্যারাসুটের সাহায্যে ভূমিতে অবতরণ করতে সক্ষম হন। অবতরণের পরপরই সোভিয়েত সামরিক বাহিনী পাওয়ারসকে গ্রেফতার করে, এবং পরবর্তীকালে সোভিয়েত আদালতে তার বিচার করা হয়।
সোভিয়েত আদালত সোভিয়েত বাহিনীর এই কাজকে যথার্থ বিবেচনা করে এবং মি. পাওয়ারস কে দোষী সাব্যস্ত করে ১০ বছররে সশ্রম কারাদন্ড প্রদান করা হয়। পরবর্তীকালে তাকে সাইবেরিয়ায় পাঠিয়ে দেওয়া হয়। এই মামলা থেকে এই নীতি প্রতিষ্ঠিত হয় যে, রাষ্ট্র তার আকাশ সীমায় সার্বভৌমত্ব অক্ষণ্ণু রাখতে যে কোন পদক্ষেপ গ্রহণ করতে পারে। এর সত্যতা প্রমাণিত হয় এই ঘটনা থেকে যে, মার্কিন যুক্তরাষ্ট্র সোভিয়েত এর এই সব কর্মকাণ্ডের কোন বিরধিতা করে নি।
হাইড্রোজেন সায়ানাইড

হাইড্রোজেন সায়ানাইড () হচ্ছে একটি বর্ণহীন, অত্যন্ত বিষাক্ত রাসায়নিক যৌগ। এর রাসায়নিক সংকেত । সাধারণ কক্ষ তাপমাত্রায়ই (২৬ °C বা ৭৮.৮ °F) হচ্ছে এর স্ফূটনাঙ্ক। এটি একটি সরলরৈখিক যৌগ, যা নাইট্রোজেনের সাথে ত্রৈত বন্ধন ও কার্বনের সাথে একক বন্ধন সৃষ্টির মাধ্যমে যৌগ গঠন করে। হাইট্রোজেন সায়ানাইডের একটি মাইনর টটোমার রয়েছে, যা বা হাইড্রোজেন আইসোসায়ানাইড নামে পরিচিত।
৯.২ মাত্রায় হাইড্রোজেন সায়ানাইডে মৃদু অম্লত্ব লক্ষ করা যায়। এছাড়া এটি পানিতে আয়নিত হয়, যা দ্রবণে সায়ানাইড অ্যানায়ন সরবরাহ করে। পানিতে হাইড্রোজেন সায়ানাইডের দ্রবণ হাইড্রোসায়ানিক এসিড তৈরি করে। হাইড্রোজেন সায়ানাইডের লবণ সায়ানাইড নামে পরিচিত। এটি বিষাক্ত হতে পারে।
হাইড্রোজেন সায়ানাইড শিল্পকারখানায় বাণিজ্যিক ভিত্তিতে উৎপাদন করা হয়। বিভিন্ন রকমের রায়ানিক যৌগে এটি সূচক হিসেবে ব্যবহৃত হয়। যৌগগুলো পলিমার থেকে ফার্মাসিউটিক্যালস সংক্রান্তও হয়ে থাকে।
কস্ট সেসেলওয়া

কস্ট সেসেলওয়া (সেশেল ক্রেওল: "Koste Seselwa"; ইংরেজি: Join together all Seychellois) সেশেলের জাতীয় সঙ্গীত। ১৯৯৬ সালে একে অবলম্বন করা হয়েছিল। এটি গানের কথা দিয়েছেন ডেভিড ফ্রঁসোয়া মারর্ক আনদ্রে এবং সুর দিয়েছেন একজন জর্জ চার্লস্ রবার্ট পাইয়ট‌।
সেশেলের প্রথম জাতীয় সঙ্গীত ছিল "এন আভান্ত" (সামনে) (১৯৭৬-১৯৭৮), স্বাধীনতার পরে প্রথম দুই বছরের জন্য ব্যবহার করা হয়। পরে এটির পরিবর্তে "ফের সেসেলওয়া (সেশেল গর্বিত হও) (১৯৭৮-১৯৯৬), ব্যবহার করা হয়, যে পর্যন্ত না "কস্ট সেসেলওয়া" (১৯৯৬) একে প্রতিস্থাপন করে।
এরহাই হ্রদ

এরহাই হ্রদ চীনের দক্ষিণ-পশ্চিমাঞ্চলীয় প্রদেশ ইউনানে অবস্থিত সুন্দর একটি হ্রদ। এটি এরহাই হ্রদ নামে এটি পরিচিত।
এরহাই হ্রদের অবস্খান দালি স্বশাসিত প্রশাসনিক এলাকায়। পশ্চিম দিকে হ্রদটির ক্যাংশান পর্বতমালায় ঢুকে পড়েছে। যেন এটি উচ্চভূমির আদুরে কন্যা।
এরহাই হ্রদ উত্তর-দক্ষিণে ৪২ কিলোমিটার লম্বা আর পূর্ব-পশ্চিমে গড়ে ৩ দশমিক ৯ কিলোমিটার প্রশস্ত। সর্বোচ্চ প্রশস্ততা ৮ কিলোমিটার। আয়তন ২৫০ বর্গকিলোমিটার। গড় গভীরতা ১১ মিটার আর সর্বোচ্চ গভীরতা ২১ দশমিক ৫ মিটার। সাগর সমতল থেকে হ্রদের উচ্চতা প্রায় ১ হাজার ৯২৭ মিটার। এরহাই একটি মিঠাপানির হ্রদ। এর পানি ধারণক্ষমতা প্রায় ২ দশমিক ৫ ঘনকিলোমিটার।
এরহাই হ্রদ মালভূমিতে যেন মুক্তো; অপূর্ব এর নৈসর্গিক শোভা। হ্রদের বিখ্যাত জায়গাগুলোর মধ্যে রয়েছে ছোট ছোট দ্বীপ। যেমন­ জিনসুও, চিওয়েন ও য়ুজি। চারটি ভূখণ্ড যেগুলোর নাম ম্যালিয়ান, ম্যান্ডারিন, ডাক, কিংশা ও দ্যাগুয়াপেং। হ্রদের চারটি বাঁকও নয়ন জুড়ানো। এসব মোহিনী দৃশ্য ছাড়াও এখানে রয়েছে তিন বুরুজের ছায়া, তিন খিলানের পাথুরে সেতু­ ইত্যাদি। ইর হ্রদের চার পাশে রয়েছে অনেক নয়নাভিরাম দ্রষ্টব্যস্থল। যেমন­ ইরহাই উদ্যান, জি-ঝাউ মধ্যসাগর প্যাভিলিয়ন, স্বর্গীয় আয়না প্যাভিলিয়ন, ছোট পুতুও পাহাড় ইত্যাদি। স্খানীয় বাই জনগোষ্ঠীর গুরুত্বপূর্ণ খাদ্যের উৎস এ হ্রদ। বাইরা প্রশিক্ষিত পাখির (করমোর‌্যান্টস) সাহায্যে মাছ ধরে। এ পাখি হ্রদ থেকে মাছ ধরে জেলেদের কাছে নিয়ে আসে।
ভ্রাম্যমাণ আদালত

‌‌‌ভ্রাম্যমাণ আদালত বা মোবাইল কোর্ট হলো ঘটনাস্থলে উপস্থিত হয়ে নির্বাহী ম্যাজিস্ট্রেট কর্তৃক বিচারকার্য পরিচালনা এবং তাৎক্ষণিকভাবে বিচারাদেশ প্রদান। এই বিচার ব্যবস্থা বাংলাদেশে প্রজয্য। মোবাইল কোর্ট অধ্যাদেশ, ২০০৭ (বর্তমানে মোবাইল কোর্ট আইন, ২০০৯) এর অধীনে ক্ষমতাপ্রাপ্ত নির্বাহী ম্যাজিস্ট্রেট তার বিচারিক এখতিয়ার অনুযায়ী অপরাধ তাৎক্ষণিকভাবে আমলে নিয়ে, উপস্থিত সাক্ষ্য-প্রমাণের ভিত্তিতে আদেশ দিয়ে থাকেন। এটি একটি সংক্ষিপ্ত বিচার পদ্ধতি। তবে ভ্রাম্যমাণ আদালত কর্তৃক প্রদত্ব বিচারাদেশের বিরূদ্ধে জেলা ম্যাজিস্ট্রেট বা উচ্চতর আদালতে আপিল রুজু করা যায়।
দণ্ড আরোপ করার ক্ষেত্রে, সংশ্লিষ্ট অপরাধের জন্য সংশ্লিষ্ট আইনে যে দণ্ডই নির্ধারিত থাকুক না কেন, দুই বছর এর অধিক কারাদণ্ড ভ্রাম্যমাণ আদালত আরোপ করতে পারে না।
বাল্টিমোর

বাল্টিমোর মার্কিন যুক্তরাষ্ট্রের ম্যারিল্যান্ড অঙ্গরাজ্যের একটি শহর। এটি যুক্তরাষ্ট্রের পূর্ব উপকূলে অবস্থিত। এটি ম্যারিল্যান্ড অঙ্গরাজ্যের বৃহত্তম শহর, যা অঙ্গরাজ্যটির কেন্দ্রীয় অংশে পাটাপস্কো নদীর তীরে অবস্থিত। , এবং চেস্পিক উপসাগরের পাশে অবস্থিত। বাল্টিমোর শহরটিকে অনেক সময় বাল্টিমোর সিটিও বলা হয়, কারণ এর চারিদিকের কাউন্টিটির নামও বাল্টিমোর।
শহরটির পত্তন হয় ১৭২৯ সালে। এটি একটি গুরুত্বপূর্ণ সমূদ্রবন্দর। যুক্তরাষ্ট্রের মধ্য-পশ্চিমাঞ্চলীয় এলাকার জন্য এটিই সবচেয়ে নিকটবর্তী বন্দর। বাল্টিমোরের ইনার হারবার বা অভ্যন্তরীন পোতাশ্রয় এক সময় ছিলো মার্কিন যুক্তরাষ্ট্রে আগমনকারী অভিবাসীদের ২য় বৃহত্তম অভ্যর্থনাস্থল। বাল্টিমোর শহর এক সময় শিল্পপণ্য উৎপাদনে অগ্রণী ভূমিকায় ছিলো। শিল্পপণ্য উৎপাদনে ভাটা পড়ার পরে বাল্টিমোরের অর্থনীতি আস্তে আস্তে সেবা-ভিত্তিক অর্থনীতিতে পরিণত হয়। বর্তমানে জন্‌স হপকিন্স বিশ্ববিদ্যালয় এবং জন্‌স হপকিন্স হাসপাতাল হলো এই শহরের বৃহত্তম কর্মস্থল।
২০০৮ সালের হিসাবে বাল্টিমোরের জনসংখ্যা হলো ৬৩৬,৯১৯ জন।. বাল্টিমোর মেট্রোপলিটন এলাকায় প্রায় ২৭ লাখ লোকের বাস, এবং এটি মার্কিন যুক্তরাষ্ট্রের ২০ তম বৃহত্তম নগর এলাকা।
শহরটির নাম রাখা হয়েছে আয়ারল্যান্ডের হাউজ অফ লর্ডসের সদস্য লর্ড বাল্টিমোরের নামানুসারে। তিনি ছিলেন ম্যারিল্যান্ড উপনিবেশের প্রতিষ্ঠাতা। লর্ড বাল্টিমোরের উপাধিটি এসেছিলো আয়ারল্যান্ডের একটি শহরের নাম থেকে। সেই স্থানটির নাম ছিলো আইরিশ ভাষায় "Baile an Tí Mhóir", যার অর্থ বড় বাড়ির শহর। 
বাল্টিমোরের প্রধান সংবাদপত্র হলো দি বাল্টিমোর সান। এর আদি মালিক পত্রিকাটিকে ১৯৮৬ সালে টাইমস মিরর কোম্পানির কাছে বিক্রি করে দেন। । ট্রিবিউন কোম্পানি ২০০০ সালে এটাকে কিনে নেয় 
বিংশ শতকে যুক্তরাষ্ট্রের অনেক শহরের মতোই বাল্টিমোরে ২টি সংবাদপত্র ছিলো। কিন্তু বাল্টিমোর নিউজ অ্যামেরিকান পত্রিকাটি ১৯৮৬ সালে বন্ধ হয়ে যায়।
২০০৬ সালে বাল্টিমোর এক্সামিনার নামের পত্রিকাটি চালু করা হয়। এটি সানফ্রান্সিস্কো এক্সামিনার ও ওয়াশিংটন এক্সামিনারের মালিক গোষ্ঠীর পত্রিকা। বিনামূল্যে বিতরন করা এই পত্রিকাটির যাবতীয় আয় আসতো বিজ্ঞাপন থেকে। অর্থনৈতিক মন্দা ও লোকসানের সম্মুখীন হয়ে এটি ২০০৯ সালের ১৫ই ফেব্রুয়ারি বন্ধ হয়ে যায়।
সরকারি টিচার্স ট্রেনিং কলেজ, ঢাকা

সরকারি টিচার্স ট্রেনিং কলেজ, ঢাকা বাংলাদেশের প্রথম শিক্ষক প্রশিক্ষণ মহাবিদ্যালয়। এটি বাংলাদেশে মাধ্যমিক স্তরে শিক্ষক প্রশিক্ষণ ও শিক্ষা ক্ষেত্রে মানবসম্পদ তৈরিতে বাংলাদেশ সরকারের শিক্ষা মন্ত্রণালয়ের অধীনস্থ মাধ্যমিক ও উচ্চ শিক্ষা অধিদপ্তর বাংলাদেশ, ঢাকা’য় অন্যতম গুরুত্বপূর্ণ প্রতিষ্ঠান। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ১৯০৯ খ্রীস্টাব্দে ঢাকা টিচার্স ট্রেনিং কলেজ প্রতিষ্ঠিত হয়। বেঙ্গল গভর্নমেন্টের আদেশ নং-৫৩, শিক্ষা, তারিখ ৬ জানুয়ারি ১৯০৯-এর মাধ্যমে ঢাকার আরমানিটোলায় ১৯০৯ খ্রীস্টাব্দে টিচার্স ট্রেনিং কলেজ স্থাপন করা হয়। ১৯৫৬ খ্রীস্টাব্দ পর্যন্ত কলেজটি আরমানিটোলাতেই ছিল। পরবর্তীকালে এটি ধানমন্ডিতে স্থানান্তর করা হয়। কলেজের প্রথম প্রিন্সিপাল নিযুক্ত হন ইভান ই. বিস। ১৯০৯-১৯১০ শিক্ষাবর্ষে সর্বমোট ১২ জন প্রশিক্ষণার্থী নিয়ে কলেজের বি. এড. কোর্স চালু হয়। ১৯০৬ খ্রীস্টাব্দে অবিভক্ত বাংলায় এনট্রান্স পরীক্ষায় ভয়াবহ ফলাফল বিপর্যয় দেখা দিলে এ অঞ্চলে শিক্ষক প্রশিক্ষণ কলেজ প্রতিষ্ঠার প্রয়োজনীয়তা অনুভূত হয়। এমতাবস্থায় বাংলায় দু’টি শিক্ষক প্রশিক্ষণ কলেজ প্রতিষ্ঠার সিদ্ধান্ত নেয়া হয়ঃ একটি ঢাকায়, অন্যটি কলকাতায়। ১৯০৮ খ্রীস্টাব্দে কলকাতায় প্রতিষ্ঠিত হয় "ডেভিড হেয়ার ট্রেনিং কলেজ"। 
ঢাকা টিচার্স ট্রেনিং কলেজের আয়তন ৮ একর। এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, ডর্মেটরি, মিলানায়াতন, মসজিদ, শহীদমিনার ও চতুর্থ শ্রেণীর কর্মচারীদের জন্য ভবন। কলেজে খেলাধুলার জন্য রয়েছে বেশ বড় একটি মাঠ। এ কলেজে দুইটি পুরুষ ছাত্রাবাস , একটি ছাত্রীনিবাস এবং একটি বিজ্ঞান উন্নয়ন ভবন রয়েছে। পুরুষ ছাত্রাবাস একটি তিনতলা, অন্যটি পাঁচতলা এবং মহিলা ছাত্রাবাস চারতলা বিশিষ্ট।
বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ১৪ জন সহযোগী অধ্যাপক, ১৯ জন সহকারী অধ্যাপক, ১৪জন প্রভাষক (রাজস্ব), ১৩জন প্রভাষক (উন্নয়ন প্রকল্প), ৩ জন সহকারী অধ্যাপক (বিজ্ঞান উন্নয়ন কেন্দ্র),৪জন গবেষণা সহকারী, ১জন গন্থাগারিক,৩জন সহকারী গন্থাগারিক,২ জন কম্পিউটার অপেরেশন সুপারভাইজার, ৭ জন একাডেমিক স্টাফ,১১ জন সরকারি কর্ম চারী ,১১ জন কর্ম চারী (উন্নয়ন প্রকল্প),৪ জন কর্ম চারী (বিজ্ঞান উন্নয়ন কেন্দ্র),১৩ জন বেসরকারী কর্ম চারী রয়েছে। কলেজে মোট শিক্ষাথী সংখ্যা ১৫০০ জন।
কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরনের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যক্তিবর্গ এ লাইব্রেরি থেকে বিভিন্ন সেবা পেয়ে থাকে। 
এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।
প্রতি বছর এপ্রিল-মে মাসে ভর্তিচ্ছুকদের কাছ থেকে আবেদনপত্র আহবান করা হয়। ভর্তির নির্দিষ্ট নিয়মাবলীর রয়েছে। বিএড ও এমএড কোর্সের মেয়াদকাল ১০ মাস করে। মোট ৬০০ আসনের বিএড আবেদনপত্র বাছাইয়ের পর সরাসরি ভর্তি করা হয়। জুন মাসের মধ্যে ভর্তি প্রক্রিয়া সম্পন্ন করে জুলাই মাস থেকে বিএড ও এমএড কার্যক্রম শুরু হয়। 
বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)। আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।
এলিজাবেথ ব্ল্যাকবার্ন

এলিজাবেথ হেলেন ব্ল্যাকবার্ন () (জন্ম: নভেম্বর ২৬, ১৯৪৮) একজন অস্ট্রেলীয় বংশোদ্ভূত মার্কিন গবেষক। তিনি জীবের ক্রোমজোমের টেলোমারে সম্পর্কিত গবেষণা করেন। অন্যান্য বিজ্ঞানীদের সাথে যৌথভাবে টেলোমারেজ এনজাইম আবিস্কারের জন্য তিনি ২০০৯ সালে চিকিৎসাবিজ্ঞানে নোবেল পুরস্কার লাভ করেন। বর্তমানে তিনি কালিফোর্নিয়া বিশ্ববিদ্যালয়ের জৈবরসায়নের উপর কাজ করছেন।
এলিজাবেথ ব্ল্যাকবার্ন অস্ট্রেলিয়ার তাসমানিয়াস্থ হোবার্টে জন্মগ্রহণ করেন। তার বাবা-মা উভয়েই চিকিৎসক ছিলেন। তাসমানিয়াতে ব্রডল্যান্ড হাউস স্কুলে তার শিক্ষা জীবন শুরু হয়। পরবর্তীতে তার পরিবারসহ মেলবোর্নে চলে যান। মেলবোর্ন বিশ্ববিদ্যালয় হতে তিনি ১৯৭০ সালে বিএসসি (সম্মান) এবং ১৯৭২ সালে স্নাতক ডিগ্রি অর্জন করেন। কেমব্রিজ বিশ্ববিদ্যালয় হতে ১৯৭৫ সালে তিনি পিএইচডি ডিগ্রি লাভ করেন। ১৯৭৫-৭৭ সাল পর্যন্ত তিনি ইয়েল বিশ্ববিদ্যালয়ে পোস্ট-ডক্টরাল স্টাডি করেন। ১৯৮১ সালে ইউনিভার্সিটি অব ক্যালিফোর্নিয়া, বার্কলেতে আণবিক জীববিজ্ঞান বিভাগে শিক্ষক হিসেবে যোগদান করেন। ১৯৯০ সালে ইউনিভার্সিটি অব ক্যালিফোর্নিয়া, সান ফ্রান্সিস্কোতে মাইক্রোবায়লজি এবং ইমিউনোলজি বিভাগে যোগদান করেন। ১৯৯৩ থেকে ১৯৯৯ সাল পর্যন্ত এই বিভাগের বিভাগীয় প্রধানের দায়িত্বও পালন করেন।
তার স্বামীর নাম জন ডাব্লিউ সেডাট। তিনি এক সন্তানের জননী।
কনকচাঁপা

কনকচাঁপা (জন্ম: ১১ সেপ্টেম্বর, ১৯৬৯) বাংলাদেশের একজন প্রথিতযশা ও জনপ্রিয় কণ্ঠশিল্পী, যার গান এখনো কোটি শ্রোতার মুখে মুখে। তিনি রাজনীতির সাথেও যুক্ত রয়েছেন। একাদশ সংসদ নির্বাচনে সিরাজগঞ্জ-১ কাজিপুর আসনে বাংলাদেশ জাতীয়তাবাদী দল মনোনীত প্রার্থী ছিলেন।
কনকচাঁপা ১১ সেপ্টেম্বর, ১৯৬৯, সালে ঢাকায় জন্ম গ্রহণ করেন। কিন্তু তার দাদা বাড়ী সিরাজগঞ্জের কাজিপুরে। তবে কনক চাঁপা বেড়ে উঠেছেন ঢাকায়।
তার বাবা আজিজুল হক মোর্শেদ। পাঁচ ভাই বোনের মধ্যে কনক চাঁপা তৃতীয়।
চলচ্চিত্র, আধুনিক গান, নজরুল সঙ্গীত, লোকগীতি সহ প্রায় সবধরনের গানে তিনি সমান পারদর্শী। বর্তমানে প্লে-ব্যাক সিঙ্গার হিসেবে তিনি নিয়মিত কাজ করে যাচ্ছেন। তিনি ৩৪ বছর ধরে সংগীতাঙ্গনে সমানতালে কাজ করে যাচ্ছেন।এ পর্যন্ত তিনি চলচ্চিত্রের তিন হাজারেরও বেশি গানে কণ্ঠ দিয়েছেন। প্রকাশিত হয়েছে ৩৫টি একক গানের অ্যালবাম। চলচ্চিত্রের গান নিয়ে তার সর্বশেষ প্রকাশিত অ্যালবাম ‘আবার এসেছি ফিরে। বাংলাদেশের জনপ্রিয় অভিনেত্রী শাবনূরের প্রায় প্রতিটি গানেই কনক চাঁপা কণ্ঠ দিয়েছেন।তার গান মানেই তুমুল শ্রোতাপ্রিয়।
গানের পাশাপাশি লেখক হিসেবেও কনকচাঁপার সুখ্যাতি রয়েছে। ২০১০ সালের অমর একুশে বইমেলায় ‘স্থবির যাযাবর’, ২০১২ সালের অমর একুশে বইমেলায় ‘মুখোমুখি যোদ্ধা’ ও ২০১৬ সালের অমর একুশে বইমেলায় ‘মেঘের ডানায় চড়ে’ নামে তিনটি বই প্রকাশিত রয়েছে। বেশ কয়েকটি জাতীয় দৈনিকে নিয়মিত কলামও লেখেন তিনি। ২০২০ সালে জীবনী মূলক বই"কাটা ঘুড়ি" প্রকাশিত হয়েছে। 
কনকচাঁপা বাংলাদেশের একজন বিখ্যাত কণ্ঠশিল্পী বশীর আহমেদের ছাত্রী। দীর্ঘদিন তার কাছে উচ্চাঙ্গ, নজরুল সঙ্গীতসহ অন্যান্য ভারতীয় সঙ্গীতের তালিম নিয়েছেন। তবে আজ এই পর্যায়ে আসার জন্য তিনি সব সময় তার পিতা আজিজুল হক মোর্শেদ ও স্বামী মইনুল ইসলাম খান—এ দুজনের অবদানকেই অগ্রগণ্য করেন।
এছাড়া আরো অসংখ্য জনপ্রিয় গান বা অমর সৃষ্টির শিল্পী তিনি।
নারী শ্রেষ্ঠ প্লেব্যাক কণ্ঠশিল্পী হিসেবে রুনা লায়লা ও সাবিনা ইয়াসমিনের পরে তিনিই একাধিক তিনবার জাতীয় চলচ্চিত পুরস্কার লাভ করেন
এছাড়া আরো অসংখ্য সম্মান ও পুরস্কারে ভুষিত হন।
প্রথম আলো বর্ষসেরা বই

প্রথম আলো বর্ষসেরা বই বাংলাদেশের অন্যতম বার্ষিক গ্রন্থ পুরস্কার। এটি ১৪১০ বঙ্গাব্দে দৈনিক প্রথম আলো পত্রিকা কর্তৃক প্রবর্তিত হয়। প্রতি বছর একটি সৃজনশীল ও একটি মননশীল বইকে এ পুরস্কার দেওয়া হয়। পুরস্কারের মূল্যমান ৫০ হাজার টাকা; সঙ্গে রচয়িতাকে একটি সম্মাননা পত্র এবং একটি ক্রেস্ট প্রদান করা হয়।
বইয়ের লেখককে অবশ্যই বাংলাদেশের নাগরিক হতে হবে। বইটি বাংলা ভাষায় মৌলিকভাবে রচিত ও বাংলাদেশ থেকে প্রকাশিত হতে হবে। প্রতি বাংলা সনের ১ বৈশাখ থেকে ৩০ চৈত্র পর্যন্ত সময়পরিধিতে প্রকাশিত সৃজনশীল ও মননশীল গ্রন্থাদি এ পুরস্কারের জন্য বিবেচনা করা হবে।
পাঁচ সদস্যের একটি বিচারকমণ্ডলী বর্ষসেরা বই দুটি নির্বাচন করবেন। "‌‌‌প্রথম আলো" কর্তৃপক্ষ একটি "প্রাথমিক মনোনয়ন পর্ষদ" গঠন করবে। এই পর্ষদ পুরস্কারের জন্য দাখিলকৃত বইগুলো থেকে প্রাথমিকভাবে বাছাই করে প্রতি শ্রেণিতে ১০-১২টি বই বিচারকমণ্ডলীর কাছে উপস্থাপন করবে। বিচারকমণ্ডলী সর্বসম্মতভাবে বা গণতান্ত্রিক পদ্ধতিতে সকল বিচারকের মূল্যায়ন সমন্বিত করে পুরস্কার ধার্য করবেন। বিচারকমণ্ডলী সমীচীন মনে করলে তাৎপর্যপূর্ণ অথচ পুরস্কারের জন্য দাখিলকৃত নয় এমন গ্রন্থও এ পুরস্কারের জন্য বিবেচনায় নিতে পারবেন। বিচারকমণ্ডলীর সিদ্ধান্তই প্রথম আলো বর্ষসেরা বই‌‌-এর জন্য চূড়ান্ত বলে গণ্য হবে।
১৪১৪ বঙ্গাব্দের প্রথম আলো বর্ষসেরা বইয়ের বিচারক খোন্দকার আশরাফ হোসেন অভিযোগ করেছেন যে যদিও তারা বিচারকরা আলতাফ হোসেনের "পাখি বলে"কে বর্ষসেরা বই নির্বাচন করেননি তা সত্ত্বেও বিচারকদের মতের বিরুদ্ধে "পাখি বলে"কে পুরস্কৃত করা হয়। প্রথম আলো নিজস্ব প্রকাশনা সংস্থা 'প্রথমা প্রকাশনের' বইকে অগ্রাধিকার দেয় বলেও অভিযোগ রয়েছে।